Vicenzu Bellini

Vicenzu Bellini è un cumpusituri sicilianu natu a Catania lu 3 di nuvèmmiru 1801 e mortu a Puteaux lu 23 di sittèmmiru 1835, c'avìa sulu 34 anni.

È l'auturi di l'òpira cèlibbri Norma. 

Vicenzu si truvava a Pariggi, sunava ntê salotti boni dâ cità francisi, discurrìa di mùsica, e un jornu si truvò a parrari cu nu so amicu francisi Alexandre Dumas, chiddu chi scrissi "Li tri muschitteri", "Lu conti di munticristu" e àutri storî. Alexandre nun stava bonu di saluti e cci dissi a Vicenzu chi stava pi partiri pi l'Italia. Allura Vicenzu cci detti un cunzigghiu, quannu si truvava a passari p'un paisi dâ Sicilia, chi si chiamava Bauso, oi Villafranca Tirrena, s'avìa a firmari e dumannari ê cristiani chi ncuntrava ca cci cuntàvanu la storia di Pasquali Brunu e di du iaggi mpicciati ô muru dû casteddu: una vacanti e l'àutra cu na testa tagghiata. Lu scritturi quannu turnau dâ Sicilia supra sta storia chi sintìu scrissi nu rumanzu sanu ntô 1838, e lu tìtulu chi cci detti fu appuntu "Pascal Brunò" e ntâ primessa di stu libbru cuntò ca fu propiu Vicenzu chi l'ispirò e lu cunzigghiò.

Vicenzu Bellini è raffiguratu supr'ê bancunoti di 5.000 (cincumila) Liri.

 Liami esterni 

 Paggina supra Bellini dû Centru studi siciliani.

Bellini
Bellini